දශක තුනකට ආසන්න කාලයක් පැවැති යුද්ධය සාර්ථකව නිමා වීමෙන් පසු ලක්ෂ 5කට ආසන්න අවතැන් වූවන් නැවත සමාජගත කිරීම සඳහා ශ්‍රී ලංකා රජය ගෙන තිබෙන ක්‍රියාමාර්ගය එක්සත් ජාතීන්ගේ සරණාගතයන් පිළිබඳ මහ කොමසාරිස් කාර්යාලයේ (UNHCR) කොමිසමේ පැසසුමට ලක්වෙයි.පසුගිය 2009 වසරේ යුද්ධය නිම වීමත් සමඟ මෙරට සිටි අභ්‍යන්තර වශයෙන් අවතැන්වූවන්ගේ සංඛ්‍යාව 573,651ක් වන අතර ඔවුන් සාර්ථක ලෙස නැවත පදිංචි කරන්නට ශ්‍රී ලංකා රජයට හැකිවී තිබෙන බවද එක්සත් ජාතීන්ගේ සරණාගතයන් පිළිබඳ මහ කොමසාරිස් කාර්යාල පවසයි.ඔවුන් නැවත පදිංචි කරලීම සහ සමාජගත කිරීම සඳහා ශ්‍රී ලංකාව දැඩි ප්‍රයත්නයක නිරත වුණු අතර එමඟින් ඉහළ ප්‍රගතියක් ප්‍රදර්ශනය වන බව එම කාර්යාලය සඳහන් කරයි.